Title: ประกาศกระทรวงพาณิชย์ เรื่อง กำหนดชนิดของเครื่องชั่งตวงวัดชนิดติดตรึงอยู่กับที่ ที่มีการให้คำรับรองแล้วเมื่อมีการเคลื่อนย้ายไปติดตั้งยังสถานที่แห่งใหม่ต้องได้รับการตรวจสอบความเที่ยงใหม่ พ.ศ. 2552

ประกาศกระทรวงพาณิชย์

ประกาศกระทรวงพาณิชย์
เรื่อง
กำหนดชนิดของเครื่องชั่งตวงวัดชนิดติดตรึงอยู่กับที่ ที่มีการให้คำรับรองแล้ว
เมื่อมีการเคลื่อนย้ายไปติดตั้งยังสถานที่แห่งใหม่ต้องได้รับการตรวจสอบความเที่ยงใหม่
พ.ศ.
๒๕๕๒

เพื่อให้เครื่องชั่งตวงวัดชนิดติดตรึงอยู่กับที่
ที่มีการให้คำรับรองแล้ว
เมื่อมีการเคลื่อนย้ายไปติดตั้งยังสถานที่แห่งใหม่เสร็จแล้วต้องได้รับการตรวจสอบความเที่ยงของเครื่องชั่งตวงวัดนั้นใหม่
เพื่อให้เครื่องชั่งตวงวัดมีความถูกต้องและเที่ยงตรง
ก่อนใช้เครื่องชั่งตวงวัดดังกล่าวในกิจการตามมาตรา ๒๕ วรรคหนึ่งแห่งพระราชบัญญัติมาตราชั่งตวงวัด
พ.ศ. ๒๕๔๒

อาศัยอำนาจตามความในมาตรา ๕ และมาตรา ๒๗
แห่งพระราชบัญญัติมาตราชั่งตวงวัด พ.ศ. ๒๕๔๒
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา
๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์
จึงออกประกาศ ดังต่อไปนี้

ข้อ ๑[๑]
 ประกาศฉบับนี้ให้ใช้บังคับ
เมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไป

ข้อ ๒
 เครื่องชั่งตวงวัดชนิดติดตรึงอยู่กับที่
ตามบัญชีท้ายประกาศฉบับนี้ ที่มีการให้คำรับรองแล้ว
เมื่อมีการเคลื่อนย้ายไปติดตั้งยังสถานที่แห่งใหม่
ให้ผู้ครอบครองเครื่องชั่งตวงวัดมีหนังสือแจ้งต่อสำนักงานกลางชั่งตวงวัดหรือสำนักงานสาขาชั่งตวงวัดภายในสิบห้าวันนับแต่วันที่ติดตั้งเสร็จ
เพื่อให้พนักงานเจ้าหน้าที่ตรวจสอบความเที่ยงของเครื่องชั่งตวงวัดนั้นใหม่
ก่อนใช้เครื่องชั่งตวงวัดดังกล่าวในกิจการตามมาตรา ๒๕ วรรคหนึ่งแห่งพระราชบัญญัติ
มาตราชั่งตวงวัด พ.ศ. ๒๕๔๒ ต่อไป

ประกาศ
ณ วันที่ ๘ กันยายน พ.ศ. ๒๕๕๒
พรทิวา
 นาคาศัย
รัฐมนตรีว่าการกระทรวงพาณิชย์

[เอกสารแนบท้าย]

๑.  บัญชีท้ายประกาศกระทรวงพาณิชย์
เรื่อง กำหนดชนิดของเครื่องชั่งตวงวัดชนิดติดตรึงอยู่กับที่
ที่มีการให้คำรับรองแล้ว เมื่อมีการเคลื่อนย้ายไปติดตั้งยังสถานที่แห่งใหม่ต้องได้รับการตรวจสอบความเที่ยงใหม่
พ.ศ. ๒๕๕๒

(ดูข้อมูลจากภาพกฎหมาย)

ปริยานุช/ผู้จัดทำ
๔
พฤศจิกายน ๒๕๕๒

นันท์นภัสร์/ตรวจ
๔
พฤศจิกายน ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๑๕๗ ง/หน้า ๖๖/๒๖ ตุลาคม ๒๕๕๒